
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 144 


29 Ιουλίου 2004 


ΝΟΜΟΣ ΥΠΆΡΙΘ. 3258 

Τροποποίηση διατάξεων του Κώδικα Οργανισμού των Δι¬ 
καστηρίων και Κατάστασης Δικαστικών Λειτουργών και 
άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Άδεια οτις μητέρες δικαστικές λειτουργούς 
για την ανατροφή των τέκνων τους 

Στο άρθρο 44 του Κώδικα Οργανισμού των Δικαστηρίων 
και Κατάστασης Δικαστικών Λειτουργών, που κυρώθηκε 
με το άρθρο πρώτο του Ν. 1756/1988 (ΦΕΚ35Α') προστί¬ 
θενται μετά την παράγραφο 20 δύο (2) παράγραφοι με 
αριθμό21 και 22 και οι παράγραφοι 21 και 22 αριθμούνται 
ως παράγραφοι 23 και 24: 

«21. Στη μητέρα δικαστική λειτουργό χορηγείται με 
απόφαση του Υπουργού Δικαιοσύνης και ύστερα από αί¬ 
τησή της, άδεια εννέα (9) μηνών με αποδοχές για ανατρο¬ 
φή παιδιού. Η ημερομηνία έναρξής της ορίζεται: α) από 
τον Πρόεδρο του Τριμελούς Συμβουλίου Διοίκησης σε 
όσα Δικαστήρια διευθύνονται από Τριμελές Συμβούλιο, 
β) από τον προϊστάμενο του Δικαστηρίου ή της Εισαγγε¬ 
λίας ή της Γενικής Επιτροπείας της Επικράτειας των Τα¬ 
κτικών Διοικητικών Δικαστηρίων σε κάθε άλλη περίπτωση 
και πρέπει να προσδιορίζεται το συντομότερο δυνατόν, 
οπωσδήποτε, όμως, μέσα σε δύο (2) μήνες από το πέρας 
της άδειας που έλαβε η ίδια δικαστική λειτουργός λόγω 
της κυοφορίαςτης. Κατ’ εξαίρεση η μητέρα δικαστική λει¬ 
τουργός, η οποία έλαβε άδεια λόγω κυοφορίας, που έλη¬ 
ξε οποτεδήποτε, εντός πάντως του έτους 2004 και μέχρι 
το χρόνο της έναρξης της ισχύος του νόμου τούτου, δι¬ 
καιούται να λάβει πλήρη άδεια για ανατροφή παιδιού. 

22. Στις Ειρηνοδίκες και Πταισματοδίκες η άδεια της 
προηγούμενης παραγράφου χορηγείται: 1) από τον Πρό¬ 
εδρο του Τριμελούς Συμβουλίου Διοίκησης για το Ειρη¬ 
νοδικείο Αθηνών, 2) από τον διευθύνοντα το δικαστήριο, 
αν υπηρετούν πέντε (5) τουλάχιστον Ειρηνοδίκες ή Πται- 
σματοδίκες σε αυτό και 3) από τον Πρόεδρο του οικείου 
Πρωτοδικείου στις λοιπές περιπτώσεις. Οι παραπάνω 
ορίζουν και την ημερομηνία έναρξης της άδειας.» 


Άρθρο 2 

Κωλύματα εντοπιότητας δικαστικών λειτουργών 

Το δεύτερο εδάφιο της παραγράφου 5 του άρθρου 42 
του Κώδικα Οργανισμού των Δικαστηρίων και Κατάστα¬ 
σης Δικαστικών Λειτουργών, που κυρώθηκε με το άρθρο 
πρώτο του Ν. 1756/1988, αντικαθίσταται ως εξής: 

«Το κώλυμα αυτό δεν ισχύει για τα δικαστήρια των πό¬ 
λεων Αθηνών, Πειραιώς και Θεσσαλονίκης.» 

Άρθρο 3 

Αύξηση οργανικών θέσεων δικαστικών λειτουργών 

1.0 αριθμός των οργανικών θέσεων των δικαστικών λει- 
τουργώντου Συμβουλίου της Επικράτειας, των Πολιτικών 
και Ποινικών Δικαστηρίων και του Ελεγκτικού Συνεδρίου 
αυξάνεται από 1ης Ιουλίου 2004 ως εξής: 

Α. α) των Αντιπροέδρων του Συμβουλίου της Επικράτει¬ 
ας κατά τρεις (3) και ορίζεται, συνολικά, σε δέκα (10), β) 
των Συμβούλων της Επικράτειας κατά δύο (2) και ορίζε¬ 
ται, συνολικά, σε πενήντα (50) και από 1.6.2005 σε πενή¬ 
ντα δύο (52) (άρθρο 12 παράγραφος Ιγ,δ του Ν. 3068/ 
2002 (ΦΕΚ 274 Α'), γ) των Παρέδρων του Συμβουλίου της 
Επικράτειας κατά δύο (2) και ορίζεται, συνολικά, σε πενή¬ 
ντα τέσσερις (54). 

Β. α) των Αντιπροέδρων του Αρείου Πάγου κατά μία (1) 
και ορίζεται, συνολικά, σε δέκα (10), β) των Αρεοπαγιτών 
κατά πέντε (5) και ορίζεται, συνολικά, σε πενήντα πέντε 
(55), γ) των Αντεισαγγελέων του Αρείου Πάγου κατά δύο 
(2) και ορίζεται, συνολικά, σε δεκατέσσερις (14), δ) των 
Προέδρων Εφετών κατά τρεις (3) και ορίζεται, συνολικά, 
σε ενενήντα τρεις (93), ε) των Εφετών κατά δέκα (10) και 
ορίζεται, συνολικά, σε τριακόσιες ενενήντα τέσσερις 
(394), στ) των Αντεισαγγελέων Εφετών κατά τρεις (3) και 
ορίζεται, συνολικά, σε εκατόν τέσσερις (104). 

Γ. α) των Αντιπροέδρων του Ελεγκτικού Συνεδρίου κατά 
δύο (2) και ορίζεται, συνολικά, σε οκτώ (8), β) των Συμ- 
βούλωντου Ελεγκτικού Συνεδρίου κατά δύο (2) και ορίζε¬ 
ται, συνολικά, σε είκοσι οκτώ (28), γ) των Παρέδρων του 
Ελεγκτικού Συνεδρίου κατά τέσσερις (4) και ορίζεται, συ¬ 
νολικά, σε σαράντα τέσσερις (44). 

2. Η παράγραφος 2 του άρθρου 12 του Ν. 3068/2002 
(ΦΕΚ 274 Α') αντικαθίσταται ως εξής: 

«2. Οι πιο πάνω θέσεις πληρώνονται με προαγωγή δικα¬ 
στών των τακτικών διοικητικών δικαστηρίων. Κατά την 

πρώτη πλήρωση των θέσεων αυτών δεν ισχύει η προϋπό¬ 
θεση της μη συμπλήρωσης του εξηκοστού δεύτερου 
έτους της ηλικίας που προβλέπεται από το άρθρο 8 του 
νόμου αυτού. Οι θέσεις Συμβούλων της Επικράτειας, που 
κενώνονται στη συνέχεια και μέχρι να συ μπληρωθείτο πο¬ 
σοστό του ενός πέμπτου που κατά το Σύνταγμα καλύπτε¬ 
ται με προαγωγή δικαστών των τακτικών διοικητικών δι¬ 
καστηρίων, πληρώνονται εκ περιτροπής με προαγωγή 
παρέδρωντου Συμβουλίου της Επικράτειας και δικαστών 
των τακτικών διοικητικών δικαστηρίων.» 

Άρθρο 4 

Ενιαίες θέσεις Ειρηνοδικών - 
πλήρωση κενών θέσεων Ειρηνοδικών 

1. Το άρθρο 12 του Ν. 2944/2001 (ΦΕΚ 222 Α'), με το 
οποίο αντικαταστάθηκαν τα άρθρα 8 του Ν. 1071/1980 
(ΦΕΚ 207 Α') και 10 του Ν. 1183/1981 (ΦΕΚ 191 Α'), αντι¬ 
καθίσταται ως ακολούθως: 

«Α. Οι οργανικές θέσεις των Ειρηνοδικών Δ', Γ', Β' και Α' 
τάξης από 1ης Ιανουάριου 2005 είναι ενιαίες. 

Οι Ειρηνοδίκες προάγονται από την προηγούμενη στην 
αμέσως επόμενη τάξη ως ακολούθως: 

α. Οι Δ' τάξης στη Γ' τάξη, μετά τη συμπλήρωση τεσσά¬ 
ρων (4) ετών υπηρεσίας. 

β. Οι Γ τάξης στη Β' τάξη, μετά τη συμπλήρωση τεσσά¬ 
ρων (4) ετών υπηρεσίας στη Γ τάξη. 

γ. Οι Β' τάξης στην Α' τάξη, μετά τη συμπλήρωση οκτώ 
(8) ετών υπηρεσίας στη Β' τάξη ή μετά τη συμπλήρωση 
συνολικά δεκαοκτώ (18) ετών υπηρεσίας στις τάξεις Δ', Γ, 
και Β'. 

Β. Η προαγωγή από την αμέσως προηγούμενη στην 
επόμενη τάξη γίνεται μετά από απόφαση του Ανωτάτου 
Δικαστικού Συμβουλίου.» 

2. Οι κενές μέχρι 30 Ιουνίου 2004 θέσεις Ειρηνοδικών θα 
καλυφθούν από τον πίνακα επιτυχόντων του διαγωνισμού 
της 22ας Σεπτεμβρίου 1997 (και μετ’ αναβολή της 25ης 
Οκτωβρίου 1997) που δημοσιεύτηκε στο Φύλλο Εφημερί¬ 
δας της Κυβερνήσεως (Παράρτημα) αριθμός 33/9.7.1998, 
παρατεινομένης της ισχύος του πίνακα μέχρι την πλήρω¬ 
ση των θέσεων αυτών. 

Άρθρο 5 

Θέματα Συμβολαιογράφων 

1. Στην παράγραφο 2 του άρθρου 2 του Ν. 2830/2000 
προστίθενται τα εξής εδάφια: «Η τυχόν υπάρχουσα έδρα 
συμβολαιογραφείου στην έδρα καταργούμενου Ειρηνο¬ 
δικείου μεταφέρεται στην έδρα του Ειρηνοδικείου στην 
αρμοδιότητα του οποίου ανήκει η πόλη, όπου η έδρα του 
καταργουμένου. Εάν, όμως, ο συμβολαιογράφος της κα- 
ταργούμενης έδρας επιθυμεί να παραμείνει σε αυτή, 


οφείλει να δηλώσει μέσα σε έναν μήνα από τη δημοσίευ¬ 
ση της πράξης κατάργησης της έδρας του Ειρηνοδικείου 
την επιλογή του αυτή στο οικείο Πρωτοδικείο.» 

2. Στην παράγραφο 4 του άρθρου 28 του Ν. 2830/2000 
προστίθεται εδάφιο τελευταίο ως εξής: 

«Επιτρέπεται, επίσης, η αμοιβαία μετάθεση συμβολαιο¬ 
γράφων πρώτου βαθμού συγγένειας μεταξύ τους ή συζύ¬ 
γων, μετά από κοινή αίτηση των ενδιαφερομένων που 
υποβάλλεται οποτεδήποτε στον Υπουργό Δικαιοσύνης, 
εφαρμοζομένων και στην περίπτωση αυτή των προϋπο¬ 
θέσεων της προηγούμενης παραγράφου.» 

Άρθρο 6 

Σύσταση Ιατροδικαστικής Υπηρεσίας 
στην έδρα του Εφετείου Λαμίας 

1. Πέραν των προβλεπομένων στην παράγραφο 1 του 
άρθρου 39του Ν. 2721/1999 (ΦΕΚ 112 Α') περί Ιατροδικα¬ 
στικών Υπηρεσιών, ιδρύεται Ιατροδικαστική Υπηρεσία 
στην έδρα του Εφετείου Λαμίας, για τη λειτουργία της 
οποίας συνιστώνται οι προβλεπόμενες στην παράγραφο 
2 του ίδιου άρθρου θέσεις. 

2. Κατά τα λοιπά ισχύουν οι διατάξεις που διέπουν τη 
λειτουργία των υπαρχουσών Ιατροδικαστικών Υπηρε¬ 
σιών. 

Άρθρο 7 
Έναρξη ισχύος 

Ο Νόμος αυτός αρχίζει να ισχύει από τη δη μοσίευσή του 
στην Εφημερίδατης Κυβερνήσεως, εκτός από τη διάταξη 
του άρθρου 2, η οποία αρχίζει να ισχύει από 1ης Ιανουά¬ 
ριου 2005. 

Παραγγέλλομετη δημοσίευσητου παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 29 Ιουλίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

Γ. ΑΛΟΓΟΣΚΟΥΦΗΣ Α. ΓΙΑΠΑΛΗΓΟΥΡΑΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 29 Ιουλίου 2004 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




